open-index/open-wikipedia-markdown huggingface dataset:
ציון נאנוס

**ציון נאנוס** (נולד ב-24 באוקטובר 1971) הוא עיתונאי העובד בחברת החדשות ככתב מגזין. שימש שדרן ספורט בעברו.

## ביוגרפיה
ציון נאנוס נולד להורים שעלו לישראל מלבנון. גדל בחולון ולמד בתיכון אילון בעיר. את שירותו הצבאי עשה בגלי צה"ל.

בראשית הקריירה שלו שימש כשדרן קווים במשחקי כדורסל וכדורגל.

כשדרן ספורט שידר, בין היתר, מאולימפיאדת סידני, מאולימפיאדת אתונה, מאולימפיאדת בייג'ינג וממונדיאל 2006.

ב-26 במאי 2001, בעת משחק ההכתרה של מכבי חיפה, כאשר לקראת סיומו החלו אוהדים לשעוט לעבר הגדרות המפרידות בין היציעים לכר הדשא, נאנוס הפסיק לשדר בשידור חי את המשחק וסייע לחילוץ בני הנוער שנרמסו בידי ההמון.

בשנת 2012 יצר את הסרט התיעודי "כוכבי הצפון", שבו ליווה את קבוצת הכדורגל עירוני קריית שמונה בעונה שבה זכו באליפות ליגת העל בכדורגל.

במהלך הקריירה שלו הותקף פיזית מספר פעמים: על ידי אוהדים, מתנחלים ועל ידי הפרשן לענייני צבא וביטחון, רוני דניאל.

במאי 2020 פרסם כתבה על אזרחים שהוצאו לחופשה ללא תשלום, אך אינם זכאים לקבל דמי אבטלה בשל תקנה בביטוח לאומי האוסרת מתן כפל קצבאות למקבלי קצבאות.הכתבה הציגה את הקושי איתו מתמודדים מקבלי קצבאות שהופסקה עבודתם בעת משבר הקורונה. לאחר מכן החליטה הממשלה לבטל את איסור כפל הקצבאות לתקופה מוגבלת.

## חיים אישיים
מתגורר ברמת גן. אחיו, אבי נאנוס, היה קריין וכתב בגלי צה"ל וכיום מנהל הדיגיטל בבורסה לניירות ערך בתל אביב.

## קישורים חיצוניים
* 
* 
* 

## הערות שוליים

קטגוריה:עיתונאים ישראלים
קטגוריה:רמת גן: אישים
קטגוריה:סגל חברת החדשות
קטגוריה:שדרני ספורט ישראלים
קטגוריה:חיילי גלי צה"ל
קטגוריה:שדרני רדיו ישראלים
קטגוריה:בוגרי תיכון אילון/חדש (חולון)
קטגוריה:ישראלים שנולדו ב-1971
חתול בגן חשוך

"**חתול בגן חשוך**" או "**חתול**" (1965) הוא הדפס מאת האמן הישראלי רודי להמן.

## תיאור
ההדפס "חתול" נוצר בטכניקה של חיתוך עץ על ידי רודי להמן בשנת 1965. זה הוא אחד מן הנושאים הרווחים ביצירתו של האמן, שהרבה ליצור הדפסים ופסלים של בעלי חיים. הוא מציג את דמותו של חתול שחור המתואר מן הצד, וראשו מופנה לאחור. החתול מתואר בתוך צמחייה, המסומלת על ידי סימני עלים. להמן עושה שימוש בחריצה של סימנים דקורטיביים בפלטת העץ כדי לתאר את משטח האדמה ועל ידי כך ליצור בעבודה תחושה של עומק.

ההדפס הוצג בתערוכת היחיד הרטרוספקטיבית של רודי להמן שהתקיימה במוזיאון תל אביב לאמנות ב-1978, בתערוכה "חיתוך-העץ בישראל" שהתקיימה בסדנת ההדפס ירושלים ב-1986. פלטת העץ של החיתוך, שמקורה בעיזבון האמן, נמצאת כיום באוסף סדנת ההדפס ירושלים.

## הערות שוליים

קטגוריה:הדפסי עץ
קטגוריה:הדפס ישראלי
קטגוריה:סדנת ההדפס ירושלים
קטגוריה:יצירות משנת 1965
קטגוריה:חתולים באמנות
מאזן פוקהא

**מאזן פוקהא** (בערבית: **مازن فقهاء**; 1979 – 24 במרץ 2017) היה מחבל פלסטיני, בכיר בגדודי עז א-דין אל-קסאם של חמאס, שנידון בישראל לתשעה מאסרי עולם, שוחרר בעסקת שליט, ונהרג בעזה בידי מתנקש.

## ביוגרפיה
מאזן פוקהא נולד בטובאס שבמזרח השומרון.

כראש גדודי עז א-דין אל-קסאם בטובאס עסק בתכנון ובהכוונה של פיגועים, שאחדים מהם סוכלו. הוביל גם את פיגוע ההתאבדות בקו 361 בצומת מירון שבו נרצחו 9 נוסעים וכ-50 נפצעו. פוקהא נלכד בטובאס יומיים לאחר הפיגוע, וכעבור עוד יומיים הרס צה"ל את ביתו בטובאס. על חלקו בפיגוע זה נידון פוקהא בשנת 2003 לתשעה מאסרי עולם ועוד חמישים שנות מאסר, אך שוחרר בסוף 2011 במסגרת עסקת שליט. בהתאם לדרישת ישראל לא חזר לטובאס, אלא גורש לרצועת עזה.

ברצועת עזה המשיך פוקהא לארגן פיגועים של פלסטינים מהשומרון, במסגרת "מטה הגדה" של חמאס.

ב-24 במרץ 2017 נורה למוות בראשו ליד ביתו, בשכונת תל אל-הווא שבדרום עזה. חמאס ייחס את ההתנקשות לישראל, וסגר את מעבר ארז ליציאת פלסטינים מעזה לישראל, ולאחר מכן סגר גם את המרחב הימי ברצועת עזה על מנת למנוע מהמחסלים לברוח מהרצועה. מקורות אחרים טענו הרקע לחיסול הוא סכסוך בין פוקהא ליחיא סנוואר שנבחר בפברואר 2017 למנהיג חמאס ברצועה סביב גביית עמלות ממנהרות ההברחה לתוך רצועת עזה.

במאי 2017 הודיע אסמאעיל הנייה שרוצחו של פוקהא נלכד, ובהמשך לכך פורסם שהרוצח הוא אשרף אבו לילה, פלסטיני ממחנה הפליטים נוסייראת שבעברו היה חבר בזרוע הצבאית של החמאס והודח משם. ב-25 במאי 2017 הוצאו להורג ברצועת עזה אשרף אבו לילה ושני פלסטינים שהואשמו כסייעניו.

ראש הממשלה בנימין נתניהו חשף ב-5 בפברואר 2026 שישראל עמדה מאחורי הריגתו של פוקהא.

## קישורים חיצוניים
* 

## הערות שוליים

קטגוריה:פעילי חמאס שנהרגו בידי ישראל
קטגוריה:פעילי טרור שנהרגו
קטגוריה:משוחררי עסקת שליט
קטגוריה:מורשעים ברצח בישראל
קטגוריה:אסירים ביטחוניים בישראל
קטגוריה:פלסטינים שנולדו ב-1979
קטגוריה:פלסטינים שנפטרו ב-2017
דליה אביאל

**דליה אביאל** (18 בדצמבר 1929 – 1 במאי 2023) הייתה סופרת, מורה ומחנכת ישראלית.

## ביוגרפיה
דליה נולדה בירושלים, לבוסתנאי אבולעפיה וצפורה אבולעפיה לבית ריגלר (דור רביעי למשפחת הרב שמואל יצחק שור). את לימודיה החלה בתל אביב, בבית הספר "תל נורדאו". בשל מעבר המשפחה ממקום למקום, עקב עבודת אביה, המשיכה את לימודיה במספר בתי ספר ברחבי ישראל. את לימודיה התיכונים סיימה בגימנסיה "אוהל-שם" ברמת-גן. באותה כיתה למד גם צבי אביאל, ושם ניצתה האהבה ביניהם. עם סיום לימודיהם פרצה מלחמת העצמאות והם התגייסו לצה"ל. דליה שירתה במפקדת חיל האוויר. משהסתיימה המלחמה הם נישאו. היא למדה הוראה ועברה לבית הספר החקלאי בנהלל שם לימדה והדריכה קבוצות נוער שעלו ממרוקו. בהמשך עבדה בבית הספר "רמז" בנהריה וליוותה, כמחנכת במשך שבע שנים, מחזור שלם. בתל אביב לימדה שתים עשרה שנים בבית הספר "הכרמל", לימים "גבריאלי", ולאחר מכן לקחה חלק כמורה בפרויקט המחוננים, שהחל את צעדיו הראשונים, בבית הספר היסודי "גרץ" ותרמה לביסוסו. משנשלחה יחד עם בעלה צבי על ידי הסוכנות היהודית כשליחה ללימה בירת פרו, ייסדה בבית הספר היהודי "ליאון פינלו" מכינה פדגוגית לתלמידות י"א, שעלו ארצה בתום לימודיהן.

## פועלה הספרותי
עם פרישתה, החלה דליה לתעד את קורות משפחתה, משפחת אבולעפיה, בספרה "יחפים על חולות הזהב", שיצא לאור בשנת 2006 בהוצאת "קווים".

כשנה לאחר פטירתו של צבי בעלה, פרסמה דליה אנתולוגיה של שיריו תחת הכותרת "שערי אהבה"  (הוצאת גוונים, 2014). ספר זה כולל שבעה שערים – ששת הראשונים הם ספרי שירה שפורסמו בחייו, והשער השביעי כולל 150 שירים שטרם ראו אור. הספר יצא גם במהדורה דיגיטלית בשנת 2016 (EPublish).

ב-2016 יצא לאור ספרה של דליה "ידעתי שאמצא אותך" (הוצאת סטימצקי), המתאר את השנתיים הראשונות של ההיכרות בינה לבין צבי, ומשובץ בחלקים מחליפת המכתבים בין השניים. סיפור האהבה הרומנטי שוזר פיסות אירועים ותהליכים רבי עוצמה משלבי התהוותה של מדינת ישראל, תוך מפגש אינטימי עם המרקמים התרבותיים והחברתיים של אותם ימים.

ב-2018 יצא לאור ספרה השני (תחת קרדיט משותף עם צבי), "נפלאו ממני" (הוצאת סטימצקי). כמו בספרה הקודם "ידעתי שאמצא אותך", מעלה דליה ב"נפלאו ממני" אירועים, מפגשים וחוויות מחייה עם צבי, ומשולבים בו שירים שצבי כתב וסיפורים שסיפר בתוכניות "ציפורי לילה" בגלי צה"ל.

## קישורים חיצוניים

ממוזער|כתבה על דליה אביאל בעיתון ידיעות רמת גן, 18 בנובמבר 2016
* הספר "נפלאו ממני" - דליה וצבי אביאל, באתר סימניה
* הספר "ידעתי שאמצא אותך" - דליה אביאל באתר סימניה
* הספר "יחפים על חולות הזהב" - באתר סימניה
* קישור לספר האלקטרוני "יחפים על חולות הזהב"
* ריאיון עם דליה אביאל באתר יוטיוב - שצולם עבור הטלוויזיה הקהילתית רמת-גן 2017
* 
* 
* ערוץ היוטיוב לזכרו של צבי אביאל, ובו הקלטות סיפורים שסיפר בתוכניות רדיו בגלי צה"ל ומספר ראיונות טלוויזיוניים עם דליה וצבי
* אלבום היסטורי, באתר "ישראל נגלית לעין"
* "שערי אהבה"  - אנתולוגיית שירי צבי אביאל בעריכת דליה אביאל - הוצאת גוונים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות בית הספר אהל שם
קטגוריה:בוגרי בית הספר אהל שם
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:נשים הקבורות בבית הקברות ירקון
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2023
קטגוריה:ישראלים שנפטרו ב-2023
ג'יימס לנקפורד

**ג'יימס פול לנקפורד** (באנגלית: **James Paul Lankford**; נולד ב-4 במרץ 1968) הוא פוליטיקאי אמריקאי מהמפלגה הרפובליקנית המכהן כסנאטור מטעם אוקלהומה החל משנת 2015. לפני שנבחר לסנאט היה חבר בבית הנבחרים של ארצות הברית כנציג המחוז החמישי של אוקלהומה. הוא מכהן כיו"ר ועדת האתיקה של הסנאט של ארצות הברית.

## ביוגרפיה
לנקפורד נולד בדאלאס שבטקסס, בנם של לינדה ג'ויס וג'יימס וסלי לנקפורד. אמו הייתה ספרנית בבית ספר יסודי, וסבו וסבתו מצד אמו היו בעלי עסק קטן לניקוי יבש. הוריו התגרשו כשהיה בן ארבע. הוא התגורר עם אמו ואחיו הגדול זמן מה בדירת המוסך של סבו וסבתו. הוא נעשה נוצרי בגיל שמונה. אמו נישאה בשנית כשהיה בן שתים עשרה, ולנקפורד עבר לעיר גרלנד עם אביו החורג ואמו. הוא סיים תואר ראשון במדעים באוניברסיטת טקסס באוסטין ב-1990, ותואר שני בתאולוגיה בשנת 1994.

לאחר שסיים את לימודיו הוא עבר לאדמונד, פרבר של אוקלהומה סיטי, שם הוא מתגורר עד היום.

ב-1 בספטמבר 2009 החליט לנקפורד לרוץ לקונגרס של ארצות הברית לאחר שמרי פאלין, חברה בבית הנבחרים של ארצות הברית מטעם המחוז החמישי של אוקלהומה, הכריזה כי היא מוותרת על מושבה כדי להתמודד למשרת מושל אוקלהומה, לנקפורד התמודד על מקומה בבית הנבחרים. הוא זכה בבחירות וב-3 בינואר 2011 הושבע לבית הנבחרים של ארצות הברית.

בשנת 2014 התמודד לנקפורד לסנאט על מנת להחליף את הסנאטור הרפובליקני מאוקלהומה המכהן שפרש מהסנאט, טום קובורן.

לנקפורד נשוי לסינדי ולהם שני ילדים.

## קישורים חיצוניים

* 
* 

* 
* 

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:חברי בית הנבחרים של ארצות הברית מאוקלהומה
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי הקונגרס ה-113 של ארצות הברית
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1968
פפואה גינאה החדשה במשחקים האולימפיים לנוער

**[[פפואה גינאה החדשה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מפפואה גינאה החדשה לא זכה במדליה אולימפית לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של פפואה גינאה החדשה למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בארבעה ענפי ספורט. בענף ההרמת משקולות סיימה המשלחת במקום הרביעי בקטגוריית משקל עד 77 ק"ג בנים. בענף השחייה העפילה המשלחת לחצי הגמר במקצה 50 מטר חזה בנים. בענפים אתלטיקה וכדורגל הגיעה המשלחת למקום האחרון.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה פפואה גינאה החדשה עד כה ומנתה 24 ספורטאים שהתחרו בחמישה ענפים. נבחרת הבנות בכדורגל שיפרה את מקומה מהאולימפיאדה הקודמת וסיימה במקום אחד לפני האחרון. עם זאת, בענפים אתלטיקה, הרמת משקולות, שחייה ושיט הגיעה הנבחרת למקומות האחרונים.

## ראו גם
* פפואה גינאה החדשה במשחקים האולימפיים
* פפואה גינאה החדשה במשחקים הפאראלימפיים

קטגוריה:פפואה גינאה החדשה: ספורט
קטגוריה:מדינות במשחקים האולימפיים לנוער
Dangerously in Love Tour

**Dangerously In Love Tour** הוא סיבוב ההופעות הראשון של הזמרת ביונסה. סבב הופעות זה על מנת לקדם את האלבום "Dangerously In Love". בסיבוב ההופעות זה ביונסה הופיעה רק באירופה. בשנת 2004 הוציאה ביונסה לאור DVD של ההופעה בלונדון.

## רשימת השירים
# "Baby Boy"
# "Naughty Girl"
# "Fever"
# "Hip Hop Star"
# "Yes"
# "Work It Out"
# "Gift from Virgo"
# "Be with You"
# "Speechless"
# מחווה לדסטניז צ'ילד:
## "Bug a Boo"
## "No, No, No Part 2"
## "Bootylicious"
## "Jumpin', Jumpin'"
## "Say My Name"
## "Independent Women Part I"
## "'03 Bonnie & Clyde"
## "Survivor"
# "Me, Myself and I"
# "Summertime"
# "Dangerously in Love 2"
# "Crazy in Love"

## תאריכי הופעות

קטגוריה:סיבובי הופעות מ-2003
קטגוריה:סיבובי הופעות של ביונסה
רכס סנטינל (אנטארקטיקה)

250px|ממוזער|מפת רכס סנטינל
**רכס סנטינל** (באנגלית: **Sentinel Range** - מילולית: רכס השומר, או רכס הזקיף) הוא רכס הרים חשוב, שנמצא צפונית לקרחון מינסוטה ויוצר את מחציתם הצפונית של הרי אלזוורת' שבאנטארקטיקה.

הרכס משתרע מכיוון צפון-צפון-מערב אל כיוון דרום-דרום-מזרח לאורך כ-185 ק"מ ורוחבו 30 קילומטרים (נע בין 24 ל-48 ק"מ).

פסגות רבות מתרוממות לגובה 4000 מטרים מעל פני הים, ששיאן - וינסון מסיב בחלקו הדרומי של הרכס הוא הגבוה ביותר ביבשת - ומגיע לגובה של 4892 מטרים.

## גאוגרפיה

רכס סנטינל כולל קו רכס ראשי (ובו וינסון מסיב בחלקו הדרומי) ומספר רמות, קווי רכס והרים נבדלים בצדו המזרחי, בהם (מדרום לצפון): רמת פטוואר, רמת דויראן, רכס ורגאבה, גבעות פלאוורז, רמת סאליבן, רכס ברנס, רמת מגלניק, רכס פרובודה, רמות באנגי, רמות סוסטרה ורמת גרומיש.

בין הרכס לבין רכס בסטיאן מדרום-מערב מפריד קרחון נימיץ, ובינו לבין רכס הריטג' מדרום מפריד קרחון מינסוטה, הנמוך יותר.

## היסטוריה
### גילוי הרכס

הרכס התגלה וצולם לראשונה מהאוויר על ידי לינקולן אלזוורת' ב-23 בנובמבר 1935.

הרכס מופה לראשונה בינואר 1958 במשלחת החקר של הרי סנטינל, שבראשה עמד צ'ארלס ר. בנטלי. הרכס כולו מופה על ידי הסקר הגאולוגי של ארצות הברית באמצעות תצלומי אוויר שבוצעו על ידי צי ארצות הברית בין השנים 1958–1961.

### מקור השם

אלזוורת' קרא לרכס בשם זה, בשל היותו ניצב בולט כנגד משטח הקרח החלק שסביבו.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT258&lpg=PT258&dq=%22Sentinel+Range%22&source=bl&ots=g8blbEgnmB&sig=IDq4bTwEDZ6cluGoPzzDPJ1GSP4&hl=en&sa=X&ved=2ahUKEwifhYXvlv_eAhUEmbQKHeeECcA4KBDoATACegQICBAB#v=onepage&q=%22Sentinel%20Range%22&f=false Mountaineering in Antarctica: complete guide: Travel guide]**

## קישורים חיצוניים

* רכס סנטינל באתר הסקר הגאולוגי של ארצות הברית
* רכס סנטינל באתר הגאזט האנטארקטי המשווה SCAR של ממשלת אוסטרליה
* תצלום הרכס באתר נאס"א
* תצלום לוויין של אזור הרכס, תוך סימון אתרים נוספים באזור באתר copernix
* תיאור טיפוס על רכס סנטינל
* תצלום לוויין של אזור הרכס
* רכס סנטינל באתר mountainplanet
* תחזית מזג אוויר עדכנית ארוכת טווח עבור רכס סנטינל

## הערות שוליים

סנטינל
סנטינל
סנטינל
קיריבטי במשחקים האולימפיים לנוער

**[[קיריבטי]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מקיריבטי לא זכה במדליה אולימפית לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של קיריבטי למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה קיריבטי עד כה. המשלחת כללה 4 ספורטאים שהתחרו בשלושה ענפי ספורט. המשלחת הגיעה להישג בענף הטאקוונדו בה העפילה לרבע הגמר בקטגוריית משקל עד 55 ק"ג בנות. בענפי האתלטיקה וההרמת משקולות הגיעה המשלחת למקומות האחרונים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים. המשלחת לא הגיעה להישגים וסיימה במקומות האחרונים בענפי האתלטיקה והרמת משקולות

## ראו גם
* קיריבטי במשחקים האולימפיים

קטגוריה:קיריבטי: ספורט
קטגוריה:מדינות במשחקים האולימפיים לנוער
סטפן

קטגוריה:שמות משפחה
קטגוריה:שמות פרטיים לגברים
קטגוריה:שמות משפחה המבוססים על השם סטפן
שמואל חרל"פ

**שמואל חרל"פ** (נולד בשנת 1945) הוא איש עסקים ונדבן ישראלי. יו"ר קבוצת כלמוביל, משקיע בחברות הזנק. בעל תואר דוקטור לפילוסופיה.

## ביוגרפיה
שמואל חרל"פ נולד בשנת 1945 למתילדה ועמיחי חרל"פ. אביו נישא בשנית, לתמרה, בתו של יוסף מילר, בעליה של סוכנות משאיות סקאניה בישראל. בשנת 1962 רכש עמיחי חרל"פ מחמיו את חלקו בחברה, וכשקיבל את הזיכיון למכירת כלי רכב מתוצרת מרצדס בנץ בישראל, הקים לשם כך את חברת "כלמוביל". אביו נפטר בשנת 1975. חרל״פ השלים תואר דוקטור לפילוסופיה באוניברסיטת הרווארד, ומונה למרצה למדע המדינה באוניברסיטה העברית בירושלים. בשנת 1982 מונה ליו"ר חברת "כלמוביל". הוא רכש את חלקם של אחיו דן ונחום בחברה, והפך לבעל השליטה בה, יחד עם אמו החורגת תמרה ובנה יואב שהיו בעלי מניות מיעוט בחברה.

ב-1988 החלה "כלמוביל" לייבא לישראל גם את מותג הרכב היפני מיצובישי, וב-1994 החלה לייבא גם את כלי הרכב של יונדאי הקוריאנית. הקבוצה הגיעה בהובלתו לשליטה ב-20% משוק הרכב בישראל. פעילות זו הפכה את חרל"פ לאחד מעשירי ישראל - בדירוג עשירי ישראל של מגזין TheMarker מ–2016 הוא דורג במקום ה-21, עם הון של כ–1.5 מיליארד דולר.

בנוסף לפעילותו בתחום הרכב השקיע חרל"פ, ישירות ובאמצעות "כלמוביל", בחברות הזנק. בין השאר נכללה בהשקעות אלה חברת "מובילאיי", שמכירתה לחברת אינטל בשנת 2017 הביאה את חלקו וחלקה של "כלמוביל" לשווי של יותר ממיליארד דולר. השקעות נוספות שלו הן בחברת המכשור הרפואי "אורקם טכנולוגיות", שגם אותה הקימו מייסדי "מובילאיי", אמנון שעשוע וזיו אבירם, בחברת הסייבר "נייטרון אבטחת מידע", ובחברת אייר וי.אי.וי העוסקת בפיתוח וייצור של מטוס חשמלי.

חרל"פ הוא רץ מרתון חובב, ונבחר לשאת את הלפיד בפתיחת המכביה בשנת 2005. גר בכפר שמריהו.

## פילנתרופיה
שמואל חרל"פ ורעייתו ענת הם נדבנים. בעקבות טבח שבעה באוקטובר תרמו בני הזוג חרל"פ 120 מכוניות מיצובישי ספייס סטאר לקיבוצים ניר עוז, נחל עוז, בארי וכפר עזה.

באוגוסט 2025 פורסם כי החליטו לתרום 180 מיליון דולר למרכז הלב והמוח החדש בבית החולים בילינסון בפתח תקווה.

## קישורים חיצוניים
* 
* 
* 

**מכּתביו**:
* 
* 
* 
* 
* 
* 
* 
* 

## הערות שוליים

קטגוריה:אנשי עסקים ישראלים
קטגוריה:מיליארדרים ישראלים
קטגוריה:אנשי עסקים ישראלים בתחום יבוא כלי רכב
קטגוריה:בעלי תואר דוקטור מאוניברסיטת הרווארד
קטגוריה:סגל האוניברסיטה העברית בירושלים: מדע המדינה
קטגוריה:ישראלים שנולדו ב-1945
אברהם קפטלוביץ'

**אברהם קפטלוביץ**' (1947 - 13 במאי 2025) היה ספורטאי פאראלימפי.

קפטלוביץ נולד בתל אביב. ב התחרה וזכה בשלושה משחים: מדליית כסף במשחה 50 מטר בסגנון חזה (1:08.7 דקות), מדליית ארד במשחה 50 מטר בסגנון חופשי (48.7 שניות) ומדליית ארד במשחה שליחים (2:48.5 דקות עם ברוך חגאי ויעקב בן-אריה). עם נבחרת הנכים בכדורסל זכה במדליית ארד.

ב זכה במדליית זהב עם נבחרת הכדורסל ובמדליית ארד במשחה 50 מטר בסגנון חופשי (39.30 שניות). במשחה 100 מטר בסגנון חופשי סיים במקום השביעי (1:32.50 דקות).

כשחקן בנבחרת כדורסל כיסאות גלגלים של מרכז הספורט לנכים היה קלע בולט.

לאחר אולימפיאדת הנכים בתל אביב, שיחק כדורסל בשנים 1969 - 1971, בקבוצת הנכים האמריקאית בולובה, בניו יורק. נבחר לשחק בנבחרת החוף המזרחי, במסגרת משחק האולסטאר לנכים ב 1970, וזכה איתה.

התגורר באורנית.

ב-13 במאי 2025, ט"ו באייר ה'תשפ"ה, נפטר ממחלה קשה. בן 77 היה במותו.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:שחיינים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאי איל"ן
קטגוריה:ישראלים שנולדו ב-1947
קטגוריה:ישראלים שנפטרו ב-2025
פרדיננד קוסאק

**פרדיננד קוסאק** (בגרמנית: **Ferdinand Kosak**; 23 במרץ 1856 – 29 במאי 1932) היה גנרל בצבא האוסטרו-הונגרי אשר פיקד על כוחות במלחמת העולם הראשונה.

## ביוגרפיה
### תחילת דרכו
קוסאק נולד ב-23 במרץ 1856 בעיר בורגשטיין שהשתייכה אז לאימפריה האוסטרית. בשנת 1877 הוא התגייס ליחידות המילואים של הצבא האוסטרו-הונגרי. ב-1881 הוא הועבר ליחידת הנדסה בלמברג ושרת שם עד 1884. בינואר 1883 הועלה לדרגת לוטננט. ב-1886 מונה לשליש גדודי, וב-1887 הועלה לדרגת אובר-לויטננט. ב-1890 הועבר למשרד התכנון הצבאי וב-1892 השתתף בבניין המבצר ביוזפשטט. ב-1893 הועלה לדרגת האופטמן ומונה למפקח הצבאי של מחוז קרקוב והחזיק בתפקיד במשך שנה אחת. ב-1894 מונה למורה באקדמיה הצבאית הטרזיאנית בווינר נוישטאדט. ב-1898 מונה למפקח על הביצורים במחוז פשמישל, וב-1899 הועלה לדרגת מיור. ב-1900 מונה למורה בבית הספר לקצינים של הקורפוס השלישי, וב-1903 קודם לדרגת אוברסט-לויטננט ומונה למפקד רגימנט הרגלים ה-91. ב-1904 מונה להיות מנהל התכנון בקרקוב, וב-1906 הועלה לדרגת אוברסט. ב-1908 הוא מונה למפקד המצודה בסרייבו, וב-1901 מונה למפקח על בניין המבצרים באזור. ב-1911 הוא הועלה לדרגת גנרל מיור ומונה למפקד הבריגדה ה-50.

### מלחמת העולם הראשונה ואחריתו
עם פרוץ מלחמת העולם הראשונה, מונה קוסאק למפקד הדיוויזיה ה-27. הדיוויזיה שלו נכללה כחלק מהקורפוס השישי אשר היה חלק מהארמייה הרביעית. הוא השתתף בקרב גליציה, ובכלל זה בקרב קומרוב וקרב רווה. בדצמבר של אותה שנה הוא הועלה לדרגת לוטננט פלדמרשל. במהלך שנת 1915 הוא השתתף במתקפת הקרפטים, מתקפת גורליצה-טרנוב והנסיגה הגדולה. בהמשך הועברה הדיוויזיה שלו תחת הארמייה השנייה, אשר במסגרתה לחמה בהדיפת מתקפת ברוסילוב ב-1916, ומתקפת קרנסקי ב-1917. במאי 1918 קודם לדרגת גנרל חיל הרגלים ומונה למפקד הקורפוס הראשון. הקורפוס שלו לחם בחזית האיטלקית כחלק מהארמייה ה-11. הוא לחם בקרב הנהר פיאווה וקרב ויטוריו ונטו. קוסאק פרש מהצבא עם סיום המלחמה, ונפטר בעיר גראץ ב-29 במאי 1932 בגיל 76.

## קישורים חיצוניים

* פרדיננד קוסאק 
* פרדינד קוסאק 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:אוסטרים שנולדו ב-1856
קטגוריה:נפטרים ב-1932
קרל יוהאן תיסליוס

**קרל יוהאן תיסליוס** (בשוודית: **Carl Johan Thyselius**; 8 ביוני 1811 – 11 בינואר 1891) היה פוליטיקאי שוודי שכיהן במגוון תפקידים כשר בממשלות שוודיה בין השנים 1856 – 1880 ובין השנים 1883 – 1884 כיהן כראש ממשלת שוודיה.

## חייו
קרל יוהאן תיסליוס נולד בכפר אסטרהניניה שבחבל סדרמנלנד כבנם של הכומר ולימים הבישוף פהר תיסליוס ושל כריסטינה מרגרטה ברגסטן.

לאחר סיום לימודי המנהל באוניברסיטת אופסלה הוא השתלב בהצלחה בתפקידים ממשלתיים רמי מעלה. בין שאר התפקידים שמילא הוא שימש כיועץ משפטי לבית המשפט העליון בשנים 1856 – 1860, כשר לענייני הכנסייה בין השנים 1860 – 1863 וכשר לעניינים האזרחיים בין השנים 1875 – 1880. ב-1883, לאחר התפטרותו של ארביד פוסה מתפקיד ראש ממשלת שוודיה קיבל תיסליוס באי רצון את המינוי לתפקיד על פי בקשתו של המלך אוסקר השני למשך שנה אחת.

תיסליוס היה בן 72 שנים ו-5 ימים כאשר התמנה לתפקיד ראש הממשלה ולפיכך היה המבוגר ביותר מבין כל נושאי התפקיד בהיסטוריה של שוודיה. הוא היה הראשון בתפקיד שלא בא מקרב האצולה השוודית. קרל יוהאן תיסליוס מת ב-11 בינואר 1891 בסטוקהולם.

## קישורים חיצוניים

* 

קטגוריה:ראשי ממשלת שוודיה
קטגוריה:פוליטיקאים שוודים
קטגוריה:בוגרי אוניברסיטת אופסלה
קטגוריה:ילידי 1811
קטגוריה:נפטרים ב-1891
גואם במשחקים האולימפיים לנוער

**[[גואם]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מגואם לא זכה במדליה אולימפית לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של גואם למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט. ההשתתפות של המשלחת באולימפיאדת נוער זו הייתה סמלית. המשלחת הגיעה למקומות האחרונים בענפי האתלטיקה וההיאבקות.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה גואם עד כה. המשלחת מנתה שמונה ספורטאים שהתחרו בארבעה ענפים. המשלחת הגיעה להישגים כשנבחרת הבנות בכדורסל העפילה משלב הבתים. בענף הגולף הגיעה המשלחת למקום ה-13 בתחרות הבנים. כמו כן, המשלחת השתתפה לראשונה בתחרות בענף הג'ודו בה סיימה במקום האחרון.

## ראו גם
* גואם במשחקים האולימפיים

קטגוריה:גואם
קטגוריה:מדינות במשחקים האולימפיים לנוער
זאב ערבות מזרחי

**זאב ערבות מזרחי** או **קויוט מזרחי** (שם מדעי: *Canis latrans var*), הוא תת-מין של זאב ערבות שנוצר מהכלאה שלו עם זאב מצוי או עם כלבים מבויתים. זאבי ערבות אלה מסתובבים בעיקר במדינות ניו יורק, ניו אנגלנד, ניו ג'רזי, פנסילבניה, אוהיו, מערב וירג'יניה, מרילנד, דלאוור ווירג'יניה וכן בכמה אזורים בקנדה.
## מאפיינים
זאבי ערבות מזרחיים גדולים יותר משאר זאבי הערבות ומגיעים למשקל 14–18 ק"ג. צבעם מבלונדיני וחום עד אדמדם. הם בעלי אוזניים זקופות יותר ומתבגרים מהר יותר.

הם טורפים יצורים קטנים וגדולים עד לגודל של אייל פרדי. מאחר שהם גדולים יחסית הם יחסית מסוכנים לבני אדם ותקיפה של זאבי ערבות מזרחיים בנובה סקוטיה הסתיימה במותה של הזמרת טיילור מיטשל . 

## ראו גם
*קויוולף  – הכלאה של זאב וזאב ערבות.

## קישורים חיצוניים

קטגוריה:כלב
קטגוריה:חיות כלאיים
קטגוריה:ארצות הברית: יונקים
קטגוריה:קנדה: יונקים
מרשל וב

[250px|ממוזער|שמאל|מרשל וב (במדי חיל האוויר) בחדר המצב של הבית הלבן במהלך [מבצע חנית נפטון]]
**מרשל ברדלי "בראד" וב** (באנגלית: **Marshall Bradley "Brad" Webb **; נולד ב-27 בנובמבר 1961) הוא קצין בדימוס בדרגת לוטננט גנרל. בתפקידו האחרון שירת כמפקד פיקוד החינוך והאימונים של חיל האוויר של ארצות הברית.

## ביוגרפיה
וב סיים ב-1984 את לימודיו באקדמיית חיל האוויר של ארצות הברית. הוכשר כטייס מסוקים ושירת כטייס בל UH-1 אירוקוי בטייסת החילוץ וההצלה 40. לאחר מכן עבר הסבה למסוקי MH-53H סופר סטאליון ושירת בטייסת המבצעים המיוחדים 20, וכן כטייס בכיר וקצין בטיחות בלהק המבצעים המיוחדים 352, כנף המבצעים המיוחדים של פיקוד אירופה שהוצבה בסאפוק שבאנגליה. ב-1996 היה מעורב במשימת החיפוש והחילוץ בעקבות התרסקות מטוס חיל האוויר של ארצות הברית בקרואטיה בו נספה בין היתר מזכיר המסחר של ארצות הברית רון בראון. על פועלו זכה בפרס צ'ייני  המוענק מדי שנה לטייס שהפגין את אומץ הלב הרב ביותר במשימה הומניטרית. באותה שנה סייע עם צוות מסוקו במבצע חילוץ הומניטרי של אלפי אזרחי מדינות שונות בעקבות הלחימה בליבריה.

לאחר לימודים במכללה לפיקוד ומטה של חיל האוויר ובמכללה לפיקוד ומטה של הכוחות המשולבים שירת במטה פיקוד המבצעים המיוחדים המשולבים ולאחר מכן כקצין מבצעים ומפקד טייסת המבצעים המיוחדים 20. למד במכללת המלחמה הלאומית ושירת במשרד תת-מזכיר ההגנה של ארצות הברית לענייני המזרח התיכון ודרום-מערב אסיה.

ביוני 2005 מונה למפקד להק המבצעים המיוחדים 352. ביולי 2007 מונה למפקד כנף המבצעים המיוחדים הראשונה, במסגרת זו פיקד על הכוח האווירי המשולב למבצעים מיוחדים בפיקוד מרכז שפעל בעיראק. בנובמבר 2008 מונה לעוזר מפקד פיקוד המבצעים המיוחדים של חיל האוויר.

באפריל 2009 מונה למפקד חיל האוויר ה-23 המשויך לפיקוד המבצעים המיוחדים. ביולי 2010 מונה לעוזרו של מפקד פיקוד המבצעים המיוחדים המשולבים. במהלך תפקידו היה מעורב ב"מבצע חנית נפטון" לחיסולו של אוסאמה בן לאדן, ותועד בתצלום "חדר המצב" כשהוא בסמוך לנשיא ארצות הברית ברק אובמה. ביולי 2012 מונה לראש ענף תכנון ואמצעים בפיקוד המבצעים המיוחדים של חיל האוויר.

ביולי 2013 מונה למפקד מפקדת המבצעים המיוחדים של פיקוד אירופה וקודם לדרגת מייג'ור גנרל. באוגוסט 2014 קודם לדרגת לוטננט גנרל ומונה למפקד מפקדת המבצעים המיוחדים של נאט"ו. ביולי 2016 במקומו מונה קולין קילריין והוא מונה למפקד פיקוד המבצעים המיוחדים של חיל האוויר. ביולי 2019 מונה למפקד פיקוד החינוך והאימונים של חיל האוויר של ארצות הברית. הוא שירת בתפקיד עד פרישתו במאי 2022.

במהלך שירותו צבר מעל 3,700 שעות טיסה מהם 117 שעות טיסה מבצעיות, על מסוקי MH-53H/J/M, מסוקי בל UH-1 אירוקוי, מסוק-מטוס CV-22B, מטוסי לוקהיד MC-130H, ו-MC-130P.

וב בעל תואר ראשון בביולוגיה מאקדמיית חיל האוויר בקולורדו, תואר שני ביחסים בינלאומיים מאוניברסיטת המדינה טרוי באלבמה ותואר שני באסטרטגיית ביטחון לאומי ממכללת המלחמה הלאומית.

## קישורים חיצוניים

* ביוגרפיה באתר חיל האוויר של ארצות הברית

## הערות שוליים

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:בוגרי אקדמיית חיל האוויר של ארצות הברית
קטגוריה:בוגרי מכללת פיקוד ומטה הכללי של צבא ארצות הברית
קטגוריה:טייסי חיל האוויר של ארצות הברית
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית השירות המצוין של חיל האוויר
קטגוריה:מפקדי פיקוד החינוך והאימונים של חיל האוויר של ארצות הברית
קטגוריה:בוגרי אוניברסיטת טרוי
קטגוריה:אמריקאים שנולדו ב-1961
סמואה האמריקנית במשחקים האולימפיים לנוער

**[[סמואה האמריקנית]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסמואה האמריקנית לא זכה במדליה אולימפית לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של סמואה האמריקנית למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בארבעה ענפי ספורט. השתתפות המשלחת הייתה סמלית והיא הגיעה למקומות האחרונים בענפי ההיאבקות, ההרמת משקולות והשיט. בענף השחייה, ספורטאי המשלחת לא התייצב למקצי השחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה סמואה האמריקנית עד כה. המשלחת מנתה חמישה ספורטאים שהתחרו בשני ענפים. גם באולימפיאדה זו השתתפות המשלחת הייתה סמלית והיא הגיעה למקומות האחרונים בענפי האתלטיקה וההיאבקות.

## ראו גם
* סמואה האמריקנית במשחקים האולימפיים

קטגוריה:סמואה האמריקנית
קטגוריה:מדינות במשחקים האולימפיים לנוער
אריק סרה

**אריק סרה** (בצרפתית: **Éric Serra**; נולד ב-9 בספטמבר 1959 בסנט מנדה, צרפת) הוא מוזיקאי ומלחין צרפתי. ידוע בעיקר ככותב הפסקולים הכמעט קבוע לסרטיו של לוק בסון.

## רקע כללי ועבודותיו עם לוק בסון
סרה נולד וגדל בסנט מנדה, פרוור הגובל בפריז. גדל בבית מוזיקלי - אביו, קלוד סרה, היה פזמונאי מצליח בשנות ה-50 וה-60. אמו מתה כשהיה בן 7. למד לבדו לנגן בגיטרה בגיל 11, ובגיל 15 הפך למוזיקאי מקצועי וניגן בין היתר עם הזמר הגינאי-צרפתי מורי קאנטה.

בתחילת שנות ה-80 פגש את לוק בסון והתיידד איתו. בסון הפקיד בידי סרה את כתיבת הפסקול לסרטו הראשון, "הקרב האחרון". מאז הלחין סרה את הפסקולים לכל הסרטים שבסון ביים (למעט "אנג'ל A", "ולריאן ועיר אלף הכוכבים" ו"דרקולה: סיפור אהבה"), ולסרטים נוספים שבסון השתתף בכתיבתם והפקתם.

סרה מיעט לכתוב פזמונים, אך במספר מקרים חרג ממנהגו וכתב פזמונים לסרטים להם כתב פסקולים. כך היה ב"רכבת תחתית", "הכחול הגדול" ו"האלמנט החמישי".

על אחד מפסקוליו לסרטי לוק בסון זכה בפרס סזאר ("הכחול הגדול") והיה מועמד לפרס סזאר על חמישה נוספים: "רכבת תחתית", "ניקיטה", "לאון", "האלמנט החמישי" ו"ז'אן דארק".

## פרויקטים נוספים
ב-1995 כתב את הפסקול ל"גולדן איי", מסדרת סרטי ג'יימס בונד. הפסקול, שהיה אוונגרדי ושונה תכלית שינוי מהפסקולים הרגילים של סרטי ג'יימס בונד, התקבל ברגשות מעורבים על ידי מעריצי הסדרה. מפיקי הסרט בחרו להשמיט את המוזיקה של סרה מאחת הסצנות המרכזיות בסרט, מרדף הטנקים ברחובות סנקט פטרבורג, ושכרו לשם כך את שירותיו של המלחין האנגלי ג'ון אלטמן.

ב-1998 הוציא סרה, בפעם הראשונה והיחידה, אלבום רוק. שם האלבום, RXRA, הוא משחק מילים על שמו - כשהאותיות מבוטאות בשמן הצרפתי (אֶר-איקס-אֶר-אָה), מבוטא למעשה שמו. מאז מופיעות האותיות לעיתים כמחליפות את שמו במתן הקרדיטים לפרויקטים בהם הוא עוסק.

ב-2002 כתב את הפסקול לעיבוד המחודש ל"רולרבול" ולסרט הצרפתי "ג'ט לאג".

כתב את המוזיקה למופע של הקוסם כריס אנג'ל וקרקס השמש, המוצג בהצלחה בלאס וגאס מאז 2008.

## קישורים חיצוניים

* 

קטגוריה:מלחיני קולנוע צרפתים
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתים שנולדו ב-1959
יחסי קנדה–שוודיה

**יחסי קנדה–שוודיה **הם יחסי החוץ בין **[[קנדה]]** לבין **[[שוודיה]]**. כמייסדים של המועצה הארקטית, מערכת היחסים של המדינות חמה וחיובית. לשתי המדינות מחויבות לשמירה על השלום, לפיתוח האו"ם, לסיוע בפיתוח הדדי, לשמירה על הסביבה, לפיתוח בר קיימא, ולקידום והגנה על זכויות אדם. בנוסף, ישנם יותר מ-300,000 קנדים ממוצא שוודי, מה שהופך באופן בלתי נמנע את היחסים בין המדינות לקרובים עוד יותר. לקנדה יש שגרירות בסטוקהולם וקונסוליות כבוד בגטבורג ומאלמו. לשוודיה יש שגרירות באוטווה וקונסוליות כבוד בקלגרי, אדמונטון, פרדריקטון, הליפקס, מונטריאול, קוויבק סיטי, רג'יינה, טורונטו, ונקובר וויניפג.

## היסטוריה
ממוזער|שגרירות קנדה בסטוקהולם|ימיןממוזער|שגרירות שוודיה באוטווה
שוודיה הפכה למדינה האירופית הראשונה להצטרף ליוזמה הקנדית "רשת דגמי היער הבינלאומית" ב-2004. החברות הפעילה של שוודיה לגבי שני דגמי יערות הממוקמים בשוודיה הרחיבו את הקשרים בין העמים האבוריג'ינים של קנדה ואת הלאפים של שוודיה.

היקף הסחר בין קנדה ושוודיה הוא קטן, אבל גדל. היצוא של קנדה לשוודיה (המורכב בעיקר מעפרות, מכונות חשמל ומכונות) הסתכם ב-544.7 מיליון דולר ב-2007, בעוד היבוא הקנדי משוודיה הסתכם ב-2.1 מיליארד דולר באותה תקופה. היבוא כלל בעיקר מכונות, מוצרים פרמצבטיים, וכלי רכב.

ב-2007, ההשקעה הקנדית הישירה בשוודיה הגיעה ל-1.3 מיליארד דולר, בעוד ההשקעה השוודית הישירה בקנדה הסתכמה ב-8.5 מיליארד דולר. שוודיה משקיעה כ-4% מהתמ"ג שלה על מחקר ופיתוח, הרמה הגבוהה ביותר ב-OECD, עם מחקר המחולק בין מחקרים מבוססי-אוניברסיטאות לבין מחקרים מבוססי-חברות. המחקר במגזר העסקי עוסק בעיקר בתחבורה, תקשורת ופרמצבטיקה, והוא נשלט על ידי אריקסון. הזדמנויות לשותפויות קנדיות-שוודיות במחקר כוללות ייעור, חומרים מתקדמים, גנומיקה, טכנולוגיית מידע, ומחקרים בנושאי קוטב, אטמוספירה, וסביבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מולדובה–שוודיה

**יחסי מולדובה–שוודיה** הם יחסי החוץ בין שתי המדינות, **[[מולדובה]]** ו**[[שוודיה]]**. למולדובה יש שגרירות בסטוקהולם. לשוודיה יש שגרירות בקישינב.

שתי המדינות הן חברות מלאות של מועצת אירופה ושל הארגון לביטחון ולשיתוף פעולה באירופה.

## סיוע שוודי
שוודיה היא אחת מהתורמות הבולטות למולדובה. משנת 1996, שוודיה סיפקה למולדובה סיוע טכני בשווי 30 מיליון דולר, אשר באופן משמעותי עזר לחזק תחומים כגון: הגנה על זכויות אדם, דמוקרטיה, ממשל תקין, בריאות הציבור, חינוך, חקלאות, אנרגיה, תשתיות, תחבורה, והמגזר הפרטי. הרבה מהסיוע מועבר באמצעות סוכנות הפיתוח הבינלאומי השוודית.

ב-2007, הממשלה השוודית הקימה את האסטרטגיה של שיתוף פעולה עם מולדובה של 2007–2010, אשר כולל סיוע כספי מדי שנה בהיקף של 11 מיליון אירו עבור שלושה תחומים חשובים: ממשל תקין, חיזוק התחרותיות באזור הכפרי והפחתה של פגיעות בתחום האנרגיה.

קטגוריה:ערכים ללא קטגוריות פיזיות - יחסי חוץ
היינריך קומר פון פאלקנפלד

**היינריך [[פרייהר]] קומר פון פאלקנפלד** (בגרמנית: **Heinrich Freiherr Kummer von Falkenfeld**; 22 באפריל 1852 – 8 בדצמבר 1929) היה גנרל בצבא האוסטרו-הונגרי אשר פיקד על כוחות במהלך מלחמת העולם הראשונה.

## ביוגרפיה
### תחילת דרכו
קומר נולד ב-22 באפריל 1852 בעיר פרשבורג שהשתייכה אז לאימפריה האוסטרית. כיום נקראת העיר ברטיסלאבה והיא בירת סלובקיה המודרנית. הוא למד באקדמיה הצבאית הטרזיאנית בווינר נוישטאדט, ולאחר מכן באקדמיה הצבאית בווינה. ב-1872 הוא התגייס לצבא האוסטרו-הונגרי, ובמאי 1894 מונה לראש מטה הקורפוס העשירי והחזיק בתפקיד עד אפריל 1900. במאי של אותה שנה הוא קודם לדרגת גנרל מיור ושנה לאחר מכן הועלה לדרגת לוטננט פלדמרשל. בפברואר 1910 מונה למפקד הקורפוס העשירי, ובמאי של אותה שנה הועלה לדרגת גנרל חיל הפרשים. הוא שימש כמפקד הקורפוס העשירי עד תחילת שנת 1914.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, מונה קומר למפקד יחידה מיוחדת אשר נקראה "קבוצת קומר" על שמו. הקבוצה כללה 3 דיוויזיות, ונכללה באגף השמאלי של הארמייה הראשונה בפיקודו של ויקטור דנקל. היא הוצבה בגליציה על הגבול עם האימפריה הרוסית, ומטרתה הייתה לפלוש לפולין ולעורר מרד פולני נגד הרוסים. הקבוצה הוצבה בסמוך לקורפוס הלאנדווהר הגרמני בפיקודו של רמוס פון ווירש, אשר נשלח לפולין לצורך מטרות דומות. הקבוצה חדרה לפולין עם פרוץ המלחמה, אולם התקבלה בקרירות בידי הפולנים שלא ראו באוסטרים או בגרמנים משחררים. חלק מיחידות הקבוצה לחמו בקרב קרשניק, אולם הקבוצה פורקה ב-22 בספטמבר בעקבות הכישלון האוסטרי בקרב גליציה. קומר הוצב בתפקידי מטה ומנהל במשרד המלחמה, ובמאי 1915 ניהל את משפטו של שר המלחמה לשעבר מוריץ פון אופנברג, אשר נשפט על הדלפת מידע. אופנברג זוכה מכל האישומים. קומר פרש מהצבא ב-1 באוגוסט 1916.

קומר נפטר בזלצבורג ב-8 בדצמבר 1929 בגיל 77.

## קישורים חיצוניים

* היינריך קומר פון פאלקנפלד 
* היינריך קומר פון פאלקנפלד 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי האקדמיה הצבאית הטרזיאנית
קטגוריה:אוסטרים שנולדו ב-1852
קטגוריה:נפטרים ב-1929
דריל רוברסון

**דריל לי רוברסון** (באנגלית: **Darryl Lee Roberson**) הוא קצין בדימוס בדרגת לוטננט גנרל בחיל האוויר של ארצות הברית. שירת כמפקד פיקוד החינוך והאימונים של החיל.

## ביוגרפיה
רוברסון סיים ב-1983 את לימודיו באקדמיית חיל האוויר של ארצות הברית. שירת כמדריך טיסה וטייס מקדונל דאגלס F-4 פנטום בבסיסים בארצות הברית ובגרמניה המערבית. בשנים 1989–1993 שירת כמדריך טיסה וטייס F-15 איגל בכנף 4 והשתתף במלחמת המפרץ. בשנים 1993–1995 שירת בצוות האירובטי של חיל האוויר ("תאנדרבירדס") כטייס F-16 פייטינג פלקון. נטל חלק בתוכנית ההתמחות של קונגרס ארצות הברית ומכון ברוקינגס ושירת במטהו של הסנאטור טד סטיבנס. לאחר מכן שירת במשרד מזכיר חיל האוויר.

באפריל 1999 מונה למפקד טייסת הקרב 90, טייסת F-15 המוצבת באלסקה. מדצמבר 2001 עד יוני 2001 שירת כעוזר מפקד חיל האוויר ה-11 של ארצות הברית שמפקדתו באלסקה. לאחר לימודים במכללת המלחמה הלאומית מונה ביולי 2002 למפקד להק המבצעים של כנף 4, במסגרת זו שימש מפקד כוח המשלוח האווירי של הכנף למלחמת עיראק. באוגוסט 2004 מונה לעוזר ראש ענף לוחמה בטרור והגנת המולדת במטות המשולבים.

ביוני 2006 מונה למפקד כנף קרב 52 במוצבת בגרמניה ומפעילה מטוסי A-10 ת'נדרבולט II ו-F-16. במרץ 2008 מונה למפקד כנף קרב 325 בפלורידה, המכשירה טייסי F-15 ו-F-22 ראפטור.

באפריל 2011 מונה למפקד כוח המשלוח האווירי 455 בבסיס באגראם שבאפגניסטן. באפריל 2012 מונה לראש ענף תכנון אסטרטגי במטה חיל האוויר, וביולי 2012 מונה לסגן ראש אגף תכנון במטות המשולבים.

במאי 2014 קודם לדרגת לוטננט גנרל ומונה למפקד חיל האוויר השלישי שבפיקוד אירופה במקום קרלטון אוורהארט. במסגרת זו שימש גם מפקד "כוח המשימה המשולב - ישראל" (JDF-I). ביולי 2015 מונה למפקד פיקוד החינוך והאימונים של חיל האוויר ושירת בתפקיד עד נובמבר 2017 כאשר הוחלף על ידי סטיבן קווסט.

במהלך שירותו צבר 5,155 שעות טיסה מהם 865 שעות טיסה מבצעיות, על מטוסי מקדונל דאגלס F-4 פנטום, F-15 איגל, F-16 פייטינג פלקון, F-22 ראפטור ו-C-21A.

לאחר שחרורו מכהן כסגן נשיא בחברת רולס רויס צפון אמריקה.

רוברסון בעל תואר ראשון בהנדסת אווירונאוטיקה מאקדמיית חיל האוויר בקולורדו, תואר שני באווירונאוטיקה מאוניברסיטת האווירונאוטיקה אמברי-רידל בפלורידה ותואר שני באסטרטגיית ביטחון לאומי ממכללת המלחמה הלאומית. הוא נשוי לשריל ואב לבן ובת. בנו משרת אף הוא כטייס בחיל האוויר.

## קישורים חיצוניים

* ביוגרפיה באתר חיל האוויר של ארצות הברית

## הערות שוליים

קטגוריה:גנרלים בחיל האוויר של ארצות הברית
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת אמברי-ריידל
קטגוריה:בוגרי האוניברסיטה לביטחון לאומי
קטגוריה:אמריקאים מעוטרי אות לגיון ההצטיינות
קטגוריה:טייסי חיל האוויר של ארצות הברית
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)
קטגוריה:מפקדי פיקוד החינוך והאימונים של חיל האוויר של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
קרל פון לוקאס

**קרל אלברט [[פרייהר]] פון לוקאס** (בגרמנית: **Karl Albert Freiherr von Lukas**; 7 בספטמבר 1860 – 8 במרץ 1932) היה גנרל בצבא האוסטרו-הונגרי אשר פיקד על כוחות במהלך מלחמת העולם הראשונה.

## ביוגרפיה
### תחילת דרכו
לוקאס נולד ב-7 בספטמבר 1860 בעיר למברג שהשתייכה אז לאימפריה האוסטרית. כיום נקראת העיר לבוב והיא נמצאת בתחומי אוקראינה המודרנית. הוא למד במכללה הצבאית בסנקט פלטן, ולאחר מכן באקדמיה הצבאית הטרזיאנית בווינר נוישטאדט. באוגוסט 1879 הוא התגייס לצבא האוסטרו-הונגרי בדרגת לוטננט והוצב ברגימנט הרגלים ה-33. ב-1891 הוצב במטה הבריגדה ה-29 ולאחר מכן בבריגדה ה-24. בנובמבר 1893 הועלה לדרגת אובר-לויטננט, במאי 1897 לדרגת האופטמן, בנובמבר 1900 לדרגת אוברסט-לויטננט ובמאי 1905 לדרגת אוברסט. באותה שנה מונה למפקד רגימנט הרגלים ה-73. ב-1910 מונה למפקד הבריגדה ה-27 והועלה לדרגת גנרל מיור. ב-1912 מונה למפקד בית הספר לקצינים בטרזיינשטט, ובמאי 1913 הועלה לדרגת לוטננט פלדמרשל ומונה למפקד הדיוויזיה ה-19 אשר הוצבה בפלזן.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 נכללה הדיוויזיה ה-19 שתחת פיקודו של לוקאס במסגרת הקורפוס ה-17 אשר היה חלק מהארמייה הרביעית של מוריץ פון אופנברג. הוא השתתף בקרב גליציה, ובכלל זה בקרב קומרוב וקרב רווה. ב-1 בדצמבר של אותה שנה, נפצע לוקאס מכדור ברגלו כאשר בדק את קו החזית. הרופאים נאלצו לקצר את רגלו ב-4 ס"מ. לאחר תקופת התאוששות, בנובמבר 1915 הוא מונה למושל הצבאי של פראג. הוא החזיק בתפקיד עד פברואר 1917 עת מונה למפקד הקורפוס ה-24 אשר היה חלק מהארמייה החמישית אשר לחמה בחזית האיטלקית. במאי של אותה שנה הוא הועלה לדרגת גנרל חיל הרגלים והוענק לו תואר ברון. הוא השתתף בקרב האחד עשר על האיזונצו ובקרב קפורטו. במרץ 1918 הוא נאלץ לוותר על התפקיד בשל בעיות בריאותיות, ואת יתרת המלחמה העביר כמושל הצבאי של גראץ.

בעקבות ההפסד האוסטרי במלחמה, פורקה האימפריה והצבא הקיסרי פוזר. לוקאס ביקש לשרת בצבא אוסטריה הטרי, אולם בשל דעותיו המלוכניות לא התקבל ונאלץ לפרוש. הוא לא קיבל פנסיה מממשלת אוסטריה, כיוון שנחשב לפולני. הוא עבר לגרמניה, ונפטר בברלין ב-8 במרץ 1932 בגיל 71.

## קישורים חיצוניים

* קרל פון לוקאס 
* קרל פון לוקאס 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1860
קטגוריה:נפטרים ב-1932
רוני פרדקין

**רוני פרדקין** הוא אתלט פאראלימפי לשעבר וחבר נבחרת ישראל בכדורעף נכים.

## ביוגרפיה
פרדקין, קטוע רגל, התחרה ב בקפיצה לגובה ובקפיצה לרוחק. הוא זכה במדליית זהב בקפיצה לרוחק 2.49 מטר ובמדליית כסף בקפיצה לגובה 1.59 מטר.

היה חבר נבחרת כדורעף נכים ואיתה זכה במדליות זהב באולימפיאדות הנכים בשנים 1976, 1980, 1984 ובמדליית כסף ב-1988.

פרדקין הוא מנכ"ל חברה לייצור וסתי טמפרטורה. מתגורר בקנדה, נשוי ואב לשניים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:אתלטים נכים ישראלים
קטגוריה:קופצים לרוחק ישראלים
קטגוריה:קופצים לגובה ישראלים
קטגוריה:אתלטים פאראלימפיים ישראלים
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחקני כדורעף במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני כדורעף במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחקני כדורעף במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורעף במשחקים הפאראלימפיים סיאול (1988)
קטגוריה:מנכ"לים ישראלים
קטגוריה:ישראלים שהיגרו לקנדה
קטגוריה:ישראלים שנולדו במאה ה-20
קנת טובו

**קנת ארנסט טובו** (באנגלית: **Kenneth Ernest Tovo**) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כמפקד פיקוד המבצעים המיוחדים של הצבא.

## ביוגרפיה
טובו גדל בלונג איילנד. ב-1983 סיים את לימודיו באקדמיה הצבאית של ארצות הברית והתגייס לצבא. שירת כמפקד מחלקה בדיוויזיה המוטסת ה-82, עבר קורס הכשרה של הכוחות המיוחדים וב-1987 עבר לשרת בפיקוד המבצעים המיוחדים. שימש מפקד פלוגה, מפקד הגדוד השלישי של הכוחות המיוחדים ומפקד קבוצת הכוחות המיוחדים העשירית.

כמפקד הגדוד השלישי בקבוצת הכוחות המיוחדים העשירית, הוטלה עליו במהלך "מבצע חופש לעיראק" המשימה לתקוף את ארגון אנצאר אל-אסלאם המקושר לאל-קאעידה ואת הארגון האסלאמי של כורדיסטן, שפעלו בצפון עיראק באזור הגבול עם איראן. המשימה קיבלה את הכינוי "מבע פטיש ויקינגי", טובו הצטרף עם פלוגה מהגדוד שלו לכוח פשמרגה המזוהה עם ג'לאל טאלבאני והשמיד את האיום.

תפקידים נוספים אותם מילא הם קצין תכנון של כוח דלתא, עוזר מפקד כוח הייצוב בבוסניה, ראש מטה פיקוד הכוחות המיוחדים של הצבא, סגן מפקד הכוחות המיוחדים בפיקוד אירופה וסגן מפקד הדיוויזיה המשוריינת הראשונה בעת שהוצבה באזור אל-אנבר שעיראק ב-2010. ב-2011 קודם לדרגת מייג'ור גנרל ומונה למפקד מפקדת המבצעים המיוחדים של פיקוד מרכז, לאחר מכן שירת כמפקד מפקדת ההכשרה והאימונים של צבא אפגניסטן מטעם ארצות הברית ונאט"ו. ב-2012 מונה לסגן מפקד פיקוד דרום של ארצות הברית. בשנת 2013 הוא החליף את דניאל בולגר בפיקוד הכוחות המוצבות באפגניסטן.

ביולי 2015 מונה למפקד פיקוד המבצעים המיוחדים של צבא ארצות הברית. שירת בתפקיד עד יוני 2018.

במהלך שירותו השתתף במלחמת המפרץ, בחילוץ פליטים מצפון עיראק, בפעולת חילוץ אזרחים מסיירה לאון, בשתי משימות במסגרת כוח שמירת השלום בבוסניה, בחמישה סבבים במלחמת עיראק ובסבב אחד במלחמת אפגניסטן.

## קישורים חיצוניים

* ביוגרפיה באתר פיקוד המבצעים המיוחדים של צבא ארצות הברית

## הערות שוליים

קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי האקדמיה הצבאית של ארצות הברית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:חיילי כוח דלתא
קטגוריה:מפקדי פיקוד המבצעים המיוחדים של צבא ארצות הברית
קטגוריה:אמריקאים שנולדו ב-1961
משטרת החקירות של צ'ילה

[ממוזער|שוטרי משטרת החקירות של צ'ילה ב[פיצ'ילמו. 2011]]
**משטרת החקירות של צ'ילה** (בספרדית: **Policia de Investigaciones de Chile, PDI**) היא המשטרה האזרחית של צ'ילה. נוסדה ב-19 ביוני 1933.

משטרת החקירות היא אחד משני גופי משטרה הפועלים במדינה (השני הוא המשטרה הצבאית של צ'ילה (Carabineros de Chile)). היא גוף השיטור וארגון אכיפת החוק העיקרי במדינה לענייני חקירות פליליות.

## קישורים חיצוניים

* 

## הערות שוליים

קטגוריה:צ'ילה: צבא וביטחון
צ'ילה
קטגוריה:קהילת המודיעין הצ'יליאנית
הום

[ממוזער|שלט הכניסה לעיר הום. העיר הקטנה ביותר בעולם המערבי על פי [ספר השיאים של גינס]]
**הוּם** (בקרואטית: **Hum**) הוא יישוב במרכז חבל איסטריה, בצפון-מערב קרואטיה. בעיירה מתגוררים 23 תושבים, מתוכם שני ילדים, והיא נחשבת באופן רשמי, על פי ספר השיאים של גינס, לעיירה (עיר) הקטנה ביותר בעולם (najmanji grad na svijetu) ובה שני רחובות בלבד. סביבת העיירה הררית ומעוטרת בטרסות חקלאיות, גפנים וצמחייה.

## היסטוריה
ממוזער|כתב גלגוליטי-קרואטי מקורי שהשתמר בעיר מתקופת ימי הביניים
מקורות העיר המתועדים הם משנת 1102. אותה התקופה נקראה העיר חולם.
הום מוקפת חומה ובמרכז העיר מגדל שמירה עם פעמון שנבנה בשנת 1552. בכנסיית העיר המקומית השתמרה כתובת גלגוליטית מקורית מאמצע המאה ה-12, הנחשבת לאחת מהעדויות העתיקות ביותר לכתב הגלגוליטי-קרואטי מימי הביניים.

## ראש העיר
ממוזער|סמטאות העיר הום
היות שמדובר בעיר הקטנה ביותר בעולם המערבי, בכל שנה נבחר מבין התושבים ראש עיר חדש, כאשר רק גבר רשאי להיות מועמד. אירוע הבחירות מתקיים בכל שנה ביום שבת השני של חודש יוני ומתאפיין בטקס רשמי ותאטרלי.

## משקה הביסקה
העיר הום היא מקור משקה הביסקה, המיוצר מתערובת צמחים מקומית. נזיר מהעיר הכין לפני כ-2000 שנה מרקחת מצמחים שמטרתה הייתה להוות כתרופה, אך כיום ייעודה הוא משקה הביסקה האלכוהולי, בריכוז של 40 אחוז.

## פטריות הכמהין של הום
סביבת הום היא מקור לחיפוש פטריות כמהין שחורות ופטריות כמהין לבנות, אותן מאתרים באמצעות כלבים מאומנים ולא חזירים, כנהוג במקומות רבים אחרים. ערכן של הפטריות הלבנות יקר פי עשרה מאלה השחורות ובמסעדה מקומית ניתן להזמין מנות המשלבות פטריות כמהין.

## קישורים חיצוניים

* 
* הום, העיר הקטנה ביותר בעולם (כתבה באנגלית)
* עמרי גלפרין, כתבה על קרואטיה ועל העיר הוםמגזין טבע הדברים
* סרט וידאו מהעיר הום, You Tube

קטגוריה:קרואטיה: ערים
קטגוריה:קרואטיה: יישובים
קטגוריה:שיאי עולם
רולס-רויס קמארג'

ממוזער|280px| רולס-רויס  קמארג'
ממוזער|280px| רולס-רויס  קמארג'
**רולס-רויס קמארג** (**Rolls-Royce Camargue**) היא מכונית סלון יוקרתית בתצורת קופה, (2 דלתות) מתוצרת יצרנית רכבי היוקרה הבריטית **[[רולס-רויס]]** אשר יוצרו בין השנים 1975–1986.

בסך הכול יוצרו 531 יחידות.

מחירה של הרולס-רויס קמארג' בבריטניה בשנת 1975 היה 29,250 לירות שטרלינג.

השם "קמארג'" (Camargue) נגזר מרצועת חוף בדרום-צרפת, (בין הים התיכון ואזור Rhône River delta).

הדגם שווק בכמות מוגבלת לקנדה, ארצות הברית, אוסטרליה, אירופה ואסיה.

מערכת בקרת אקלים אוטומטית שבדגם, תוכננה במשך 8 שנים.

תאוצת הרולס-רויס קמארג' מ-0 - 100 קמ"ש היא 10.5 שניות.

## תמונות

קובץ:Rolls-Royce Camargue-1.jpg| רולס-רויס קמארג'
קובץ:Rolls-Royce Camargue-2.jpg| רולס-רויס קמארג'
קובץ:Camargue.JPG| רולס-רויס קמארג'
קובץ:RR Camargue in black.jpg| רולס-רויס קמארג'
קובץ:Rolls-Royce Camargue.JPG| רולס-רויס קמארג'
קובץ:Rolls-Royce Camargue Pininfarina Sitze.jpg| רולס-רויס קמארג' - מבט לתוך הרכב
קובץ:Rolls-Royce Camargue Pininfarina Armaturen.jpg| רולס-רויס קמארג' - מבט לתא הנהג
קובץ:Rolls-Royce Camargue Hannover Germany.jpg| רולס-רויס קמארג'
קובץ:Rolls-Royce Pininfarina Camargue h.jpg| רולס-רויס קמארג'


## ראו גם
* רולס-רויס
* הנרי רויס
* רולס-רויס 10 כ"ס
* רולס-רויס V-8 (1905) 
* רולס-רויס 30 כ"ס
* רולס-רויס סילבר גוסט
* רולס-רויס 15 כ"ס
* רולס-רויס 20 כ"ס
* רולס-רויס 20-25 כ"ס
* רולס-רויס 25/30 כ"ס
* רולס-רויס סילבר דאון
* רולס-רויס פנטום 1
* רולס-רויס פנטום 2
* רולס-רויס פנטום 3
* רולס-רויס פנטום 4
* רולס-רויס פנטום 5
* רולס-רויס פנטום 6
* רולס-רויס סילבר סראף
* רולס-רויס ריית (1938)
* רולס-רויס  ריית (2013)
* לימוזינה

## לקריאה נוספת
* רולס-רויס קמארג'  (1975 -86 Rolls-Royce Camargue - The big coupe spins i ) (אנגלית)
* רולס-רויס קמארג' RREC - Rolls-Royce Enthusiasts' Club -) The Camargue ) (אנגלית)

## קישורים חיצוניים

* 

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1975
קמארג'
קטגוריה:מכוניות בריטיות
יחסי איטליה–שוודיה

**יחסי איטליה–שוודיה **הם יחסי החוץ בין **[[איטליה]]** ו**[[שוודיה]]**. לממשלה האיטלקית יש שגרירות בסטוקהולם, ולשוודיה יש שגרירות ברומא.

בדצמבר 1935 איטליה הפציצה אמבולנס שוודי באימפריה האתיופית, ובעקבות כך פרצו בשוודיה הפגנות.

כיום (2019) הקשרים מתוארים כחזקים, במיוחד עקב המהגרים האיטלקים שהתיישבו בשוודיה לאחר מלחמת העולם השנייה, ועקב המספר הגדל והולך של שוודים הנוסעים לאיטליה בטיסות צ'רטר. מאז שלהי 1940 שחקני כדורגל שוודיים רבים מצליחים במועדוני כדורגל איטלקיים.

## הערות שוליים

קטגוריה:ערכים ללא קטגוריות פיזיות - יחסי חוץ
נור (עיירה)

**נור** (בפולנית: **Nur**) הוא כפר בצפון מזרח פולין, השוכן במחוז אוסטרוב מזובייצקה בפרובינציית מזוביה ונמצא על גדות נהר הבוג המערבי. לעיירה יש עבר היסטורי מפואר, שהתחיל במאה ה-12. העיירה החלה ככל כנראה כמבצר שהגן על המעבר על נהר הבוג. ייתכן שכמה משפחות יהודיות ישבו בנור עוד לפני שירדה העיר מגדולתה במאה ה-17 כששוודיה פלשה אליה. היהודים שחיו בעיירה מאז הקמתה עסקו בעיקר במסחר, ברוכלות בכפרים שונים הסמוכים לעיירה נור, מעט במלאכה, ומשפחות אחדות עסקו בחקלאות. ב-2006 אוכלוסיית העיירה מנתה כ-760 תושבים.

## היסטוריה
נור קיבלה זכויות עירוניות מידי נסיך מזוביה בולסלאב בסביבות 1420. ובשנת 1564 קיבלה העיר אישור להשיט לנהר גדנסק דוברות טעונות סחורות, בעיקר דגנים (ללא מכס). באותה שנה נרשמו בנור 263 בתי אב יהודים וגויים ביחד, מספר מרשים לאותה תקופה (סוף ימי הביניים), באותו זמן העירוניים נחשבו לעשירים.

בשנת 1665 השוודים כבשו את האזור, והעיר נחרבה ברובה, לאחר מכן היא לא חזרה למעמדה הקודם. הכנסייה שבה לא נבנתה מחדש עד 1693 ובשנת 1777 מספר התושבים היה רק 63 אנשים. האוכלוסייה בנור עלתה עד שבשנת 1827 מנתה 514 איש ו-75 בתי אב. בשנת 1860 האוכלוסייה מנתה 813 נפשות ביניהן 299 יהודים. בתחילת המאה ה-19 ידוע על קיומם של 74 בתי אב יהודים וגויים. בעקבות מרד ינואר, התקוממות המיעוט הפולני בשטח האימפריה הרוסית ב-1863, והפסד הפולנים במרד, איבדה לבסוף נור את מעמדה כעיר בשנת 1869.

## יהודי נור
באמצע המאה ה-19 הייתה בעיירה קהילה יהודית מאורגנת על מוסדותיה הקהילתיים. האוכלוסייה היהודית מנתה כ-300 יהודים.

רבה של העיר נור היה הרב יעקב מרדכי מרקוביץ'.

ב-13 בספטמבר 1939 נכנסו יחידות הצבא הגרמני לנור ושהו בה במשך כשבועיים. על-פי הסכם ריבנטרופ–מולוטוב בין ברית המועצות ובין גרמניה הנאצית נור צורפה לשטח הכיבוש הסובייטי, ריבונות ברית המועצות. החיילים הסובייטיים נכנסו לעיירה ב-28 בספטמבר ושהו בה עד 22 ביוני 1941. תושבי המקום הגויים עזרו למאות הפליטים היהודים כמיטב יכולתם, כדי להבריחם אל הגבול וכן במציאת מזון ומקומות לינה. באפריל 1940 החליטו השלטונות הסובייטיים לפנות את נור מתושביה. פינוי נור נמשך כשבועיים. היהודים פונו לעיירה צ'חנוביץ. המפונים הורשו לקחת עמם את רכושם. צ'חנוביץ נכבשה בידי יחידות הוורמאכט. גורלם של יהודי נור היה כגורלם של שאר היהודים תושבי צ'חנוביץ. רק מספר מועט מיהודי נור שרדו לאחר תקופת השואה.

## קישורים חיצוניים

* 
* 
* 
* הסבר על העיירה באתר - The info list
* הסבר על העיירה באתר - Revolvy

## הערות שוליים

קטגוריה:מזוביה: יישובים